Holofernova vojska opsjeda Betuliju


Holofernova vojska opsjeda Betuliju 
	
		
 7 1 Sutradan Holofern propisa svim postrojbama i svem puku koji bijaše došao njemu pomoći krenuti prema Betuliji, zauzeti kosina planiskog područja i zaratiti protiv sinova Izraelovih1. 
 2 U onaj dan svaki smioni čovjek pođe na marš. Vojska bijaše od 170.000
pješaka i od 12.00 konjanika, ne računajući zapovjednike i pješake koji se tu :nalaziše, jedno veoma brojno mnoštvo. 
 3 Oni se utaboriše i ravnici blizu Betulije, blizu izvora i raširiše se u dubinu počev od Dotaima sve do Belbaima i u dužinu od Betulije do Kajmona, koji je nasuprot Ezdralonu2.
 4 Sinovi Izraelovi, videći njihovo mnoštvo, biše veoma prestrašeni i govoriše jedni drugima: ”Sada će oni obrstiti površinu cijele zemlje3. Ni visoke planine, ni ponor, ni brda neće podnijeti njihovu težinu.“ 
 5 Nakon što je svatko od njih uzeo svoju bojnu opremu i zapalio vatre na 
svojim kulama, oni ostadoše na straži cijelu tu noć. 
 6 Drugog dana, Holofern, dade izvesti svu svoju konjicu protiv sinova
Izraelovih koji bijahu u Betuliji. 
 7 On pregleda uspone koji su se dizali prema njihovom gradu  i obiđe njihove vodene točke; on ih zauze, postavi tu straže od bojovnika, a on sam vrati se k svom narodu. 
 8  Svi poglavari sinova Ezavljevih i zapovjednici naroda Moabova i generali s obale1 priđoše mu za reći: 
 9 ”Nek' naš gospodar sasluša jednu riječ, da ne bude ni jedne žrve u tvojoj vojsci. 
 10 Jer taj narod sinova Izraelovih ne računa na svoja koplja, već na visine planina gdje stanuju; jer nije jednostavno pristupiti vrhovima njihovih planina. 
 11 Sada dakle, gospodaru, ne bori se protiv njih kako se čini u uobičajenom boju, i neće pasti ni jedan jedini čovjek iz tvog naroda. 
 12 Ostani u svom taboru čuvajući sve  ljude svojevojske i nek' tvoje sluge nadziru vodene točke koje izviru iz podnožja planine. 
 13 Jer odatle crpe vodu stanovnici Betulije. Žeđ će ih uništiti i oni će predati grad. 
 14 Oni će se izjesti od gladi, oni, njihove žene i njihova djeca i, prije no što ih mač dosegne, oni će biti poraženi u mjestima svojeg boravka. 
 15 Ti ćeš im isplatiti užasnu plaću, jer su se pobunili2 i nisu miroljubivo 
došli k tebi u susret.“
 16 Njihove riječi izgledaše dobre u očima Holofernovim i svih njegovih časnika 
i on zapovjedi da učine kako bijahu i rekli. 
 17 Tabor sinova Amonovih premjesti se i s njim 5.000 sinova Asurovih1; oni se 
utaboriše u dolini i zauzeše vodne točke i izvore sinova Izraelovih. 
 18 Sinovi Ezavljevi i sinovi Amonovi uspeše se, utaboriše u planinskoj oblasti 
nasuprot Dotaimu i poslaše neke između sebe na jug u istok nasuprot Egrebelu, 
koji je uz Kus, na potoku Mokmuru. Ostatak asirijskih postrojbi utabori se u 
ravnici i prekri sve lice zemlje2, njihovi šatori i njihova prtljaga. Oni 
logorovahu u jednom zbijenom rasporedu. Bijahu oni jedno veoma brojno mnoštvo. 
 19 Sinovi Izraelovi zapomagaše prema Gospodinu, svom Bogu, jer njihov duh 
bijaše obeshrabren jer ih svi njihovi neprijatelji bijahu opkolili i oni ne
mogaše pobjeći usred njih. 20 Sav tabor Asurov, njihovi pješaci, njihova kola, :njihovi konjanici, ostadoše okolo njih tijekom 34 dana.

Knjiga o Juditi